Serbneska rétttrúnaðarkirkjan

Serbneska rétttrúnaðarkirkjan  (serbneska skrifað með kyrillísku letri: Српска православна црква; með latnesku letri: Srpska pravoslavna crkva; á kirkjuslavnesku: Се́рбскаѧ правосла́внаѧ цр҃ковь), er sjálfstæð kirkjudeild innan  réttrúnaðarkirkjunnar og er þjóðkirkja í Serbíu. 
Þetta er næst elsta slavneska rétttrúnaðarkirkjan í heimi og er stjórnað af serbneska patríarkanum og kirkjuþinginu í Belgrad. Þar sem margir Serbar hafa flust til útlanda hefur kirkjan fjölda safnaða um allan heim, þar á meðal á Íslandi.

Kirkjan fullyrðir að hún búi yfir mörgum mikilvægum kristnum helgum dómum, svo sem hægri hönd Jóhannesar skírara, hönd og höfuðkúpu heilags Georgs og líkama heilags Basilíusar.

 Söguágrip kirkjunnar 

 Upphaf serbnesku rétttrúnaðarkirkjunnar 
alt=Mósaíkmynd af Sankti Sava|thumb|Mósaíkmynd af Sankti Sava
Serbar tóku upp kristni á 8. öld, en á þeim tíma höfðu þeir ekki eigin kirkju. Þegar Rastko Nemanjić, eða Sankti Sava, var gerður að erkibiskupi árið 1219 af þáverandi patríarka í Konstantínópel, varð serbneska kirkjan sjálfstjórnandi. Stofnár kirkjunnar er þess vegna tilið vera  árið 1219. 

Þegar serbneska keisaradæmið var stofnað árið 1346 fékk það eigið patríarkaembætti.

 Ottómanveldið 
Blómatími serbnesku rétttrúnaðarkirkjunnar stóð yfir fram að hernámi Tyrkja.  Með sigri Tyrkja árið 1459 urðu flest landsvæði hluti af Ottómanaveldinu.

Eftir andlát patríarkans Arsenije II árið 1463 var enginn eftirmaður kjörinn. Patríarkaembættið var því í raun lagt niður og var lagt undir lögsögu hins ökumeníska-patríarkinum í Konstantínópel. Tyrkneski soldáninn, Süleyman I, endurreisti serbneska patríarkatið árið 1557.

Vegna þátttöku serbnesku rétttrúnaðarkirkjunnar í andstöðu gegn Ottómanaveldinu var patríarkatið lagt niður aftur árið 1766. Kirkjan komst aftur undir lögsögu hins ökumeníska patríarks í Konstantínópel. Á þessu tímabil snerust margir kristnir til íslams til að forðast skattaálögur sem Tyrkir lögðu á í hefndarskyni fyrir uppreisnir og áframhaldandi mótspyrnu.

 Eftir Ottómanveldið 
Serbneska rétttrúnaðarkirkjan fékk loksins sjálfstæði að nýju 1879, árið eftir að stórveldi þess tíma viðurkenndu Serbíu sem sjálfstætt ríki. Patríarkið var endurreist árið 1920.

 Seinni heimsstyrjöldin 
Í síðari heimsstyrjöldinni gekk serbneska rétttrúnaðarkirkjan gegnum miklar hörmungar þar sem margir biskupar, prestar og um það bil 1,7 milljónir serbískra rétttrúnaðar manna voru drepnir af, þýskum og króatískum hersveitum. Mörg hundruð kirkjur voru einnig eyðilagðar.

 Kommúnistatímabilið 
Serbneska rétttrúnaðarkirkjan stóð frammi fyrir nýjum erfiðleikum á valdatíma kommúnista. Trúarfræðsla í skólum var bönnuð, kirkjueignir voru gerðar upptækar og áhrif kirkjunnar í samfélaginu minnkuðu stórlega.

 Borgarastyrjöldin í Júgóslavíu 
Í Júgóslavíustríðunum létust um það bil 10.000 serbneskir rétttrúnaðarkristnir og yfir milljón flúðu heimili sín. Yfir 700 kirkjur eyðilögðust eða skemmdust.

 Tungumál kirkjunnar 
Serbneska rétttrúnaðarkirkjan, ásamt öðrum slavneskum rétttrúnaðarkirkjum, notar kirkjuslavnesku (Церковнославѧнскїй ѧ҆зы́къ; umritun: Tserkovnoslavjanskij jazik) í helgiathöfnum og guðsþjónustum.  Kirkjuslavneskan á rætur sínar að rekja til fornkirkjuslavnesku og var skapað af trúboðunum Cyril og Methodius á 9. öld. Tungumálið hefur verið notað af kirkjunni allt frá upphafi. Auk kirkjuslavnesku er serbneska einnig notuð innan kirkjunnar.

 Tímatal 
Serbneska rétttrúnaðarkirkjan fylgir júlíanska tímatalinu, eins og rússneska rétttrúnaðarkirkjan, georgíska rétttrúnaðarkirkjan og gríska rétttrúnaðarkirkjan, svo eitthvað sé nefnt. Þetta þýðir til dæmis að jóladagurinn eru 7. janúar í stað 25. desember.

 Serbneska rétttrúnaðarkirkjan á Íslandi 
Á Íslandi er einn söfnuður serbneska rétttrúnaðarkirkjunnar, Fæðing Heilagrar Guðsmóður (serbneska; Рођење Пресвете Богородице),  tilheyra Serbneska rétttrúnaðarbiskupsdæminu í Skandinavíu (serbneska: Српска православна епархија скандинавска) síðan 2024. Biskupsstóll umdæmisins er í Serbnesku rétttrúnaðarkirkju Heilags Sava (sænska: Sankt Sava serbisk-ortodoxa kyrka, (serbneska: Свети Сава Српска православна црква/Sveti Sava Srpska pravoslavna crkva) í Stokkhólmi í Svíþjóð

 Tilvísanir 

Tenglar
Vefsíða söfnuðar 'Fæðing Heilagrar Guðsmóður'' á serbnesku

Flokkur:Serbía
Flokkur:Trúfélög á Íslandi
Flokkur:Kristnar kirkjudeildir